Twee vas oor daggaTwee mans is in Noordwes in hegtenis geneem vir die besit van dagga. Kol. Sabata Mokgwabone, woordvoerder van die polisie, sê die eerste verdagte, ‘n 31-jarige man, is in hegtenis geneem nadat dagga by sy huis in Moruleng gevind is. Hy sê die polisie het ook 14 sakke dagga met ‘n straatwaarde van R11 200 in ‘n veld naby sy huis gevind. Die polisie het na die inhegtenisname inligting opgevolg en op ‘n huis in Northam toegesak waar hulle ‘n 22-jarige man in hegtenis geneem het. Daar is ook dagga in ‘n veld naby dié man se huis gevind. Die verdagtes sal na verwagting Maandag in die Mogwase-landdroshof verskyn.